สวัสดีค่ะ ได้ขูดมดลูกผ่านไป1 เดือน ได้มีเลือดออก คล้ายประจำเดือนค่ะ มีอาการปวดท้องหน่วงๆ และมีอาการปวดหลัง แต่ไม่ได้ปวดมากค่ะ และเวลานั่งปัสสาวะจะมีเลือดออกเป็นลิ่มๆไหลมาด้วยค่ะ อยากทราบว่า เลือดที่ออกมาใช่ประจำเดือนไหมค่ะ ตอนนี้เลือดไหลได้ 2 วันแล้วค่ะ
สวัสดีค่ะ เลือดที่ไหลจากช่องคลอด หลังจากที่ขูดมดลูกไปแล้ว 1 เดือน อาจเกิดจาก1. เป็นเลือดประจำเดือน โดยหากเลือดออกนาน 2-7 วัน ก็น่าจะเป็นประจำเดือนได้2. มีการอักเสบติดเชื้อในมดลูก มักมีปวดท้องน้อยมากร่วมด้วย มีตกขาวที่ผิดปกติ3. มีการตั้งครรภ์แล้วมีภาวะแทรกซ้อนเกิดขึ้น โดยหากหลังขูดมดลูก ได้มีเพศสัมพันธ์ ก็อาจมีโอกาสตั้งครรภ์ได้4. โรคต่างๆ ของมดลูก เช่น เนื้องอกมดลูก มะเร็งปากมดลูก มะเร็งเยื่อบุโพรงมดลูก เป็นต้น5. ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร เป็นต้นแนะนำควรสังเกตเลือดที่ออกไปก่อนค่ะ หากโดยรวมเลือดออกไม่นานเกิน 10 วัน ก็น่าจะเป็นประจำเดือนได้ แต่หากเลือดออกนานเกิน 10 วัน หรือมีปวดท้องน้อยแบบรุนแรงมาก แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ